તેમણે ફિલ્મી પડદા સિવાય નાના પદડા પર પણ સતત પોતાની હાજરી જાળવી રાખી છે. તેઓ ઘણી જાહેરાતોમાં પણ જોવા મળે છે. 

પરંતુ એવું શું થયું કે અમિતાભે કહેવું પડ્યુ કે હવે તેઓ શાંતિથી રહેવા ઈચ્છે છે, તેમને હેડલાઇન્સમાં આવવાની કોઈ લાલચ નથી.

તમને આ પણ વાંચવું ગમશે :

ઉલ્લેખનીય છે કે રવિવારે બિગ બીએ તેમના બ્લૉગ બચ્ચન બોલમાં અનેક સવાલોના જવાબ લખ્યા છે.

તેમણે મીડિયા પર પણ અમુક સવાલ કર્યા હતા અને તેમણે વધુમાં જણાવ્યું કે ઘણી વખત તેમને હેરાન કરવામાં આવ્યા હતા.

બીએમસી નોટિસનો જવાબ આપ્યો

અમિતાભ બચ્ચનને કેટલાક દિવસ પહેલા બીએમસી તરફથી ગેરકાયદેસર નિર્માણ સંબંધી એક નોટિસ રજુ કરવામાં આવી હતી. 

અમિતાભે લખ્યું કે મીડિયા મને તરત જ જવાબ આપવા કહે છે. હું આવું કરુ પણ છું, પરંતુ ઘણી વખત મોડું પણ થઈ જાય છે.

બીએમસીની નોટિસના સંબંધમાં અમિતાભે પોતાના વકીલ અમિત નાઈકનું નિવેદન પણ લખ્યું છે, જે આ પ્રકારે છે.

“મારા ક્લાયન્ટે 29 ઓક્ટોબર 2012ના દિવસે ઓબરોય રિઍલિટી લિમિટેડથી ઓબરોય સેવેનમાં એક પ્રોપર્ટી ખરીદી હતી. જેમાં નોંધણી 2 નવેમ્બર 2012ના રોજ કરવામાં આવી.

આ પહેલેથી જ બનાવેલી પ્રૉપર્ટી હતી, જેમાં મારા ક્લાયન્ટ તરફથી ન તો કોઈ એક ઈંટ જોડવામાં આવી કે ન તો હટાવવામાં આવી. જેથી તેના પર કોઈ પણ રીતે ગેરકાયદેસર નિર્માણ કરવાનો સવાલ જ નથી ઊભો થતો.''

'બોફોર્સ કેસમાં અમને બદનામ કરવામાં આવ્યા'

અમિતાભે પોતાના બ્લૉગ દ્વારા ઈતિહાસના પાનાં પણ પલટાવ્યા હતા. તેમણે બોફોર્સ કાંડને યાદ કરતા લખ્યું કે તેના પરિવારને ઘણાં વર્ષો સુધી સવાલો વચ્ચે જીવવું પડ્યું હતું.

અમિતાભે લખ્યું, ''અમને ઘણાં વર્ષો સુધી હેરાન કરવામાં આવ્યા. ગદ્દાર સાબિત કરવામાં આવ્યા અને જ્યારે આ બધું અસહ્ય થવા લાગ્યું તો અમે જલ્દી ન્યાય મેળવવા માટે યુનાઇટેડ કિંગડમની અદાલતમાં પહોંચ્યા હતા.

અમે યુકેના એક અખબાર સામે કેસ કર્યો અને અમે એ કેસ જીત્યો ખરો.”

“લગભગ 25 વર્ષ બાદ દેશના એક પ્રમુખ વકીલે બધાને જણાવ્યું કે આ કાંડમાં અમારા પરિવારનું નામ ઈરાદાપૂર્વક જોડવામાં આવ્યું હતું. જ્યારે આ વાત સામે આવી તો મીડિયાએ મને પૂછ્યું કે શું હું તેનો બદલો લઈશ?”

અમિતાભ આગળ લખે છે કે, “હું શું બદલો લઈશ? શું તેનાથી અમારા દુઃખથી ભરેલા દિવસો જતા રહેશે. શું તેનાથી શાંતિ મળશે. નહીં તેનાથી કંઈ નહીં મળે.”

પનામા પેપર્સમાં પણ અમારું નામ ઉછળ્યું

દુનિયાભરમાં તહેલકો મચાવનાર પનામા પેપર્સ લીક મામલમાં પણ બચ્ચન પરિવારનું નામ સામેલ... \n\nમને ઉપરના લેખ માટે સારું શીર્ષક આપો.
અમિતાભે શા માટે કહ્યું ''હું શાંતિથી રહેવા માંગુ છું''